

**KAZLŲ RŪDOS SAVIVALDYBĖS ADMINISTRACIJOS
FINANSŲ SKYRIUS**

Biudžetinė įstaiga. Atgimimo g. 12, LT-69443 Kazlų Rūda.
Duomenys kaupiami ir saugomi Juridinių asmenų registre, kodas 188777932
Skyriaus duomenys: Atgimimo g. 12, LT-69443 Kazlų Rūda, tel.: (8 343) 68 620 / 95 276, el. p. finansai@kazluruda.lt

|  |  |  |  |  |  |
| --- | --- | --- | --- | --- | --- |
| Kazlų Rūdos savivaldybės tarybai |  |  |       | Nr.  |       |
| Į  |       | Nr.  |       |
|  |

**AIŠKINAMASIS RAŠTAS**

**DĖL KAZLŲ RŪDOS SAVIVALDYBĖS 2024 METŲ BIUDŽETO TVIRTINIMO**

2024-01-14

Kazlų Rūda

**Sprendimo projekto rengimą paskatinusios priežastys:**

Kazlų Rūdos savivaldybės 2024 m. biudžeto projektas parengtas vadovaujantis Lietuvos Respublikos biudžeto sandaros, vietos savivaldos įstatymų nuostatomis, reglamentuojančiomis savivaldybių biudžetų rengimą ir tvirtinimą, Lietuvos Respublikos 2024 m. valstybės biudžeto ir savivaldybių biudžetų finansinių rodiklių patvirtinimo įstatymu, nustatančiu savivaldybėms finansinius rodiklius, Lietuvos Respublikos fiskalinės sutarties įgyvendinimo konstitucinio įstatymo nuostatomis, Lietuvos Respublikos Vyriausybės nutarimu „Dėl Lietuvos Respublikos biudžeto ir savivaldybių biudžetų sudarymo ir vykdymo taisyklių patvirtinimo“, ministerijų įsakymais, savivaldybės tarybos patvirtintu Kazlų Rūdos savivaldybės biudžeto sudarymo, vykdymo ir asignavimų administravimo tvarkos aprašu, Kazlų Rūdos savivaldybės 2024–2026 metų strateginio veiklos plano projektu, savivaldybės patvirtintomis veiklos programomis, savivaldybės asignavimų valdytojų pateiktais sąmatų projektais bei biudžetinių įstaigų pajamų už teikiamas paslaugas prognozėmis ir kitais dokumentais.

 **Sprendimo projekto tikslas:**

Patvirtinti Kazlų Rūdos savivaldybės 2024 m. biudžeto pajamas ir asignavimus, kuriuos sudaro 22 559,3 tūkst. eurų, iš jų:

1. 20 869,0 tūkst. eurų 2024 m. planuojamos biudžeto pajamos, patvirtintos LR 2024 metų valstybės biudžeto ir savivaldybių biudžetų finansinių rodiklių patvirtinimo įstatymu ir šakinių ministerijų ministrų įsakymais (tikslinės lėšos – dotacijos);

2. 100,0 tūkst. eurų Europos Sąjungos ir bendrojo finansavimo bei kitos tarptautinės paramos lėšos;

 3. 614,1 tūkst. eurų finansinių įsipareigojimų prisiėmimo (skolinimosi) pajamos;

4. 976,2 tūkst. eurų metų pradžios lėšų likutis (625,5 savarankiškoms funkcijoms, 32,7 – tūkst. eurų valstybinės žemės pardavimo pajamos, 152,9 tūkst. eurų – Aplinkos apsaugos rėmimo specialioji programa, 19,9 tūkst. eurų – Visuomenės sveikatos apsaugos rėmimo specialioji programa, 145,2 tūkst. eurų – biudžetinių įstaigų pajamos).

**PAJAMOS**

 Lietuvos Respublikos Seimas 2023 m. gruodžio 5 d. patvirtino Lietuvos Respublikos 2024 metų valstybės biudžeto ir savivaldybių biudžetų finansinių rodiklių patvirtinimo įstatymą (įsigaliojo nuo 2023 m. gruodžio 15 d.)

 Minėtu įstatymu patvirtintas savivaldybių biudžetų finansinis rodiklis – prognozuojamos pajamos iš gyventojų pajamų mokesčio, išskyrus fiksuoto dydžio gyventojų pajamų mokestį, mokamą už pajamas, gaunamas iš veiklos, kuria verčiamasi turint verslo liudijimą (toliau gyventojų pajamų mokestis), kuriuo savivaldybės vadovaujasi rengdamos savo biudžetus.

 Kazlų Rūdos savivaldybės tarybai pateiktame sprendimo projekte 2024 metais siūloma tvirtinti biudžeto pajamas 20969,0 tūkst. Eur, t. y. 1844,1 tūkst. Eur arba 9,6 proc. didesnes nei 2023 metais, finansinių įsipareigojimų prisiėmimo (skolinimosi) pajamas 614,1 tūkst. Eur, t. y. 22,0 tūkst. Eur arba 3,5 proc. mažesnes nei 2023 metais ir 976,2 tūkst. Eur metų pradžios lėšų likutį.

 1 lentelė

**Savivaldybės biudžeto pajamos lyginant 2023–2024 m. tūkst. Eur**

|  |  |  |  |  |  |
| --- | --- | --- | --- | --- | --- |
| Pajamų rūšis | 2023 m. patvir tintas planas | 2023 m. patikslin tas planas | 2023 m. įvykdy mas | 2024 m. projektas | 2024 m. projektą lyginant su patvirtintu planu |
| tūkst. Eur | % |
| Gyventojų pajamų mokestis | 9365,0 | 10040,0 | 10478,4 | 10792,0 | 1427,0 | 15,2 |
| Žemės mokestis | 160,0 | 160,0 | 255,8 | 165,0 | 5,0 | 3,1 |
| Paveldimo turto mokestis | 5,0 | 5,0 | 10,8 | 6,0 | 1,0 | 20,0 |
| Nekilnojamojo turto mokestis | 250,0 | 285,0 | 290,3 | 290,0 | 40,0 | 16,0 |
| Mokesčiai už aplinkos teršimą | 76,0 | 76,0 | 152,0 | 138,0 | 62,0 | 81,6 |
| Nuomos mokestis už valstybinę žemę | 90,0 | 90,0 | 80,0 | 98,0 | 8,0 | 8,9 |
| Mokesčiai už medžiojamųjų gyvūnų išteklius | 23,0 | 23,0 | 28,6 | 35,0 | 12,0 | 52,2 |
| Biudžetinių įstaigų pajamos | 488,0 | 492,0 | 515,0 | 522,0 | 34,0 | 7,0 |
| Kitos pajamos | 82,0 | 384,5 | 417,2 | 79,0 | 42,0 | -3,6 |
| Dotacijos | 8350,9 | 9150,7 | 8968,5 | 8744,0 | 393,1 | 4,7 |
| Europos Sąjungos lėšos | 235,0 | 1169,7 | 1169,7 | 100,0 | -135,0 | -57,4 |
| **VISI MOKESČIAI, PAJAMOS IR DOTACIJOS** | **19124,9** | **21875,9** | **22366,3** | **20969,0** | **1844,1** | **9,6** |
| Finansinių įsipareigojimų prisiėmimo (skolinimosi) pajamos | 636,1 | 836,1 | 836,1 | 614,1 | -22,0 | -3,5 |
| *Metų pradžios lėšų likutis, iš jų:* | *526,5* | *526,5* | *526,5* | *976,2* | *449,7* | *85,4* |
| Savivaldybės biudžeto lėšų likutis | 341,5 | 341,5 | 341,5 | 625,5 | 284,0 | 83,2 |
| Valstybinės žemės pardavimo pajamų metų pradžios likutis | 3,0 | 3,0 | 3,0 | 32,7 | 29,7 | 990,0 |
| Aplinkos apsaugos rėmimo programos metų pradžios likutis | 84,5 | 84,5 | 84,5 | 152,9 | 68,4 | 79,0 |
| Visuomenės sveikatos apsaugos rėmimo programos metų pradžios likutis | 6,0 | 6,0 | 6,0 | 19,9 | 13,9 | 131,7 |
| Biudžetinių įstaigų pajamų metų pradžios likutis | 91,5 | 91,5 | 91,5 | 145,2 | 53,7 | 58,7 |
| **IŠ VISO** | **20287,5** | **23238,5** | **23728,9** | **22559,3** | **2271,8** | **11,2** |

 Didžiausią dalį savivaldybės biudžeto pajamų sudaro pajamos iš gyventojų pajamų mokesčio 47,8 proc., valstybės biudžeto dotacijos 38,8 proc., kiti mokesčiai ir pajamos 5,9 proc., Europos Sąjungos ir bendrojo finansavimo bei kitos tarptautinės finansinės paramos lėšos 0,5 proc., finansinių įsipareigojimų prisiėmimo (skolinimosi) pajamos 2,7 proc., 2023 m. lėšų likutis 4,3 proc. Pajamų struktūra pavaizduota 2 lentelėje ir 1 diagramoje.

 2 lentelė

**2024 m. biudžeto pajamų struktūra (procentais)**

|  |  |  |
| --- | --- | --- |
| **Pajamų pavadinimas** | **2024 m. planas, tūkst. Eur** | **2024 m. planas, %** |
|
| Gyventojų pajamų mokestis | 10792,0 | 47,8 |
| Turto mokesčiai | 461,0 | 2,1 |
| Prekių ir paslaugų mokesčiai | 138,0 | 0,6 |
| Dotacijos (valstybės deleguotoms funkcijoms, mokymo lėšos, kita tikslinė dotacija) | 8744,0 | 38,8 |
| Europos Sąjungos ir bendrojo finansavimo bei kitos tarptautinės finansinės paramos lėšos | 100,0 | 0,5 |
| Turto pajamos | 133,0 | 0,6 |
| Pajamos už prekes ir paslaugas | 547,0 | 2,4 |
| Kitos neišvardytos pajamos, pajamos iš baudų, materialiojo ir nematerialiojo turto realizavimo pajamos | 54,0 | 0,2 |
| Finansinių įsipareigojimų prisiėmimo (skolinimosi) pajamos | 614,1 | 2,7 |
| 2023 m. lėšų likutis | 976,2 | 4,3 |
| **Iš viso:** | **22559,3** | **100,0** |

 1 diagrama

**2024 m. biudžeto pajamų struktūra (procentais)**

Pagal LR finansų ministerijos prognozes gyventojų pajamų mokesčio, kuris yra svarbiausias savivaldybės pajamų šaltinis ir sudaro didžiausią mokestinių pajamų dalį bei naudojamas savarankiškosioms savivaldybės funkcijoms finansuoti, 2024 metais savivaldybė planuoja gauti 10792,0 tūkst. Eur arba 1427,0 tūkst. Eur daugiau negu 2023 metais. Didžiausią dotacijų dalį sudaro dotacija ugdymo reikmėms finansuoti, kurios skirta 6123,6 tūkst. Eur arba 837,6 tūkst. Eur daugiau negu 2023 metais.

**ASIGNAVIMAI**

 Daugiausiai savivaldybės biudžeto asignavimų tenka 01 programai švietimo funkcijai vykdyti – 12746,3 tūkst. Eur arba 56,5 proc. visos biudžeto asignavimų apimties. Šiai funkcijai 2024 metais tenkanti lėšų dalis yra 1855,3 tūkst. Eur arba 17,0 proc. didesnė nei 2023 metais. Švietimo funkcijos vykdymas finansuojamas iš dviejų šaltinių – iš savarankiškoms funkcijoms vykdyti skirtų savivaldybės biudžeto lėšų ir iš specialios tikslinės dotacijos ugdymo reikmėms finansuoti. Beveik po lygiai savivaldybės biudžeto asignavimų atitenka 05 savivaldybės veiklos programai 3446,2 tūkst. Eur arba 15,3 proc. ir 06 socialinės paramos plėtojimo ir visuomenės sveikatinimo programai 3287,1 tūkst. Eur arba 14,6 proc.

 3 lentelė

**Savivaldybės 2024 metų biudžeto asignavimų projektas pagal veiklos programas**

|  |  |  |  |
| --- | --- | --- | --- |
| Programos pavadinimas | Suma, tūkst. Eur | 2024 m. palyginus su 2023 m. patvirtintu planu, tūkst. Eur | 2024 m. procentinė struktūra % |
| 2023 m. patvirtintas planas | 2023 m. patikslintas planas | 2024 m. projektas |
| 01 Žinių visuomenės, kultūrinio ir sportinio aktyvumo skatinimo programa | 10891,0 | 11315,4 | 12746,3 | 1855,3 | 56,5 |
| 02 Ekonominio konkurencingumo didinimo programa | 1256,7 | 2349,8 | 1183,7 | -73,0 | 5,2 |
| 03 Viešosios infrastruktūros plėtros programa | 1720,9 | 1819,4 | 863,3 | -857,6 | 3,8 |
| 04 Aplinkos gerinimo programa | 633,9 | 734,3 | 1032,7 | 398,8 | 4,6 |
| 05 Savivaldybės veiklos programa | 2905,6 | 2915,7 | 3446,2 | 540,6 | 15,3 |
| 06 Socialinės paramos plėtojimo ir visuomenės sveikatinimo programa | 2879,4 | 4103,9 | 3287,1 | 407,7 | 14,6 |
| **Iš viso** | **20287,5** | **23238,5** | **22559,3** | **2271,8** | **100** |

 2 diagrama

**Savivaldybės biudžeto asignavimai pagal programas, lyginant 2023–2024 m. tūkst. Eur**

Vadovaujantis Lietuvos Respublikos finansų ministro patvirtinta Valstybės ir savivaldybių biudžetų pajamų ir išlaidų klasifikacija, savivaldybės biudžeto asignavimai yra klasifikuojami pagal valstybės funkcijas.

 4 lentelė

**Savivaldybės 2024 metų biudžeto asignavimų projektas pagal valstybės funkcijas**

|  |  |  |  |
| --- | --- | --- | --- |
| Valstybinės funkcijos pavadinimas | Suma, tūkst. Eur | 2024 m. palyginus su 2023 m. patvirtintu planu, tūkst. Eur | 2024 m. procentinė struktūra % |
| 2023 m. patvirtintas planas | 2023 m. patikslintas planas | 2024 m. projektas |
| 01 Bendros valstybės paslaugos  | 2147,8 | 2165,8 | 2624,5 | 476,7 | 11,6 |
| 02 Gynyba  | 42,2 | 28,8 | 17,0 | -25,2 | 0,1 |
| 03 Viešoji tvarka ir visuomenės apsauga  | 313,0 | 333,4 | 369,6 | 56,6 | 1,6 |
| 04 Ekonomika  | 2525,0 | 3674,2 | 1783,6 | -741,4 | 7,9 |
| 05 Aplinkos apsauga  | 564,8 | 670,1 | 952,7 | 387,9 | 4,2 |
| 06 Būstas ir komunalinis ūkis  | 777,1 | 776,5 | 578,4 | -198,7 | 2,6 |
| 07 Sveikatos apsauga  | 198,0 | 201,0 | 246,5 | 48,5 | 1,1 |
| 08 Poilsis, kultūra, religija  | 1218,1 | 1224,5 | 1357,0 | 138,9 | 6,0 |
| 09 Švietimas  | 9791,6 | 10211,7 | 11554,4 | 1762,8 | 51,2 |
| 10 Socialinė apsauga  | 2709,9 | 3259,5 | 3075,6 | 365,7 | 13,7 |
| **Iš viso** | **20287,5** | **23238,5** | **22559,3** | **2271,8** | **100** |

 3 diagrama

**Savivaldybės biudžeto asignavimai pagal valstybės funkcijas, lyginant 2023–2024 m. tūkst. Eur**

Įvertinus nuo 2024 m. sausio 1 d. Seimo ir Vyriausybės priimtų sprendimų: minimaliai mėnesinei algai padidinti (nuo 840 Eur iki 924 Eur), pareiginės algos baziniam dydžiui padidinti (nuo 186 Eur iki 1785,40 Eur), Lietuvos Respublikos valstybės ir savivaldybių įstaigų darbuotojų darbo apmokėjimo ir komisijos narių atlygio už darbą įstatymui laipsniškai įgyvendinti, minimaliems koeficientams padidinti, valstybės tarnybos reformai įgyvendinti, kultūros ir meno darbuotojų darbo užmokesčiui padidinti, išlaidos DU sudaro 13394,4 tūkst. eurų, SD 194,2 tūkst. eurų (iš viso DUF 13588,6 tūkst. eurų) t.y. 60,2 % nuo visų planuojamų išlaidų. Palyginus su 2023 m. DUF didesnis 2266,0 tūkst. eurų arba 20,0 %.

Savivaldybės administracija vykdo investicinius projektus, finansuojamus savivaldybės biudžeto, Valstybės biudžeto, Europos Sąjungos ir kitos tarptautinės finansinės paramos lėšomis. Investiciniai projektai rengiami turint Kazlų Rūdos savivaldybės tarybos pritarimą. Savivaldybė 2023-12-31 duomenimis su kredito įstaigomis yra pasirašiusi kreditavimo sutarčių už 2242,2 tūkst. Eur. (t.y. 482,0 tūkst. Eur daugiau negu 2022-12-31). Vadovaujantis Lietuvos Respublikos fiskalinės sutarties įgyvendinimo konstituciniu įstatymu bei Lietuvos Respublikos 2024 metų valstybės biudžeto ir savivaldybių biudžetų finansinių rodiklių patvirtinimo įstatymu, patvirtintų skolinimosi limitų ribose savivaldybė 2024 metais planuoja iš kredito įstaigų skolintis 614,1 tūkst. Eur.

Nors 2024 m. savivaldybių biudžetų prognozuojamos pajamos savarankiškoms funkcijoms finansuoti didesnės negu 2023 m. su praėjusių metų likučiu 1791,7 tūkst. Eur (metų pradžios lėšų likutis savarankiškoms funkcijoms vykdyti sudaro 658,2 tūkst. Eur ir už 2023 metų pradžios likutį didesnis 313,7 tūkst. Eur.), dėl įsigaliojusių nuo 2024 m. sausio 1 d. teisės aktų, dėl pateiktų 2024 m. biudžeto projekto poreikių, rengiant 2024 m. biudžeto projektą, biudžetas nesibalansavo 1839,7 tūkst. Eur.

Įgyvendinant Lietuvos Respublikos fiskalinės sutarties įgyvendinimo konstitucinio įstatymo nuostatą, kad savivaldybės planuojamas biudžetas turi būti perteklinis arba subalansuotas, svarstant 2024 m. biudžeto projektą su biudžetinių įstaigų vadovais ir savivaldybės administracijos programų koordinatoriais, pateikti 2024 m. biudžetui poreikiai sumažinti 1839,7 tūkst. Eur. Asignavimai Savivaldybės administracijos vykdomoms programoms ir biudžetinėms įstaigoms savarankiškoms funkcijoms vykdyti 2024 metų biudžeto projekte planuotos, atsižvelgiant į savivaldybės finansines galimybes.

**Galimos pasekmės:** Priėmus šį sprendimą, neigiamų pasekmių nenumatyta.

**Kokius teisės aktus reikės pakeisti ar panaikinti priėmus šį sprendimą:** Priėmus šį sprendimą, kitų teisės aktų pakeisti nereikės.

**Sprendimas antikorupciniu požiūriu nevertinamas.**

 Sprendimas neprieštarauja galiojantiems Lietuvos Respublikos teisės aktams.

|  |  |  |
| --- | --- | --- |
| Finansų skyriaus vedėja |  | Vaida Makaveckienė |